b'\n_START_ARTICLE_\nHoriti\n_START_PARAGRAPH_\nHoriti ali Hor\xc3\xa9jci (hebrejsko \xd7\x97\xd7\xa8\xd7\x99\xd7\x9d, Horim) so bili svetopisemsko ljudstvo, omenjeno 1. Mojzesovi knjigi 14:6, 36:20 in 5. Mojzesovi knjigi 2:12. Prvotno so bili naseljeni v pogorju Seir v Kanaanu.\n_START_SECTION_\nIme\n_START_PARAGRAPH_\nPo Archibaldu Sayceju (1915) so bili Horiti ljudstvo, na egip\xc4\x8danskih napisih omenjano kot Har in povezano z ju\xc5\xbenimi pokrajinami Kanaana. V novej\xc5\xa1ih \xc5\xa1tudijah so jih povezovali s Huriti, v Svetem pismu omenjenimi kot Hiviti.\n_START_SECTION_\nHebrejska Biblija\n_START_PARAGRAPH_\nV Tori so Horiti prvi\xc4\x8d omenjeni kot pora\xc5\xbeenci v vojni s koalicijo vzhodnih kraljev pod vodstvom Kedorlaomerja Elamskega iz sodobnega Irana. Ti kralji so pre\xc5\xa1li horitsko ozemlje, da bi zatrli upor koalicije ljudstev iz okolice Mrtvega morja in Sodome in Gomore, katerim so vladali dvanajst let (1. Mojzesova knjiga 14:1-12)._NEWLINE_V 1. Mojzesovi knjigi 36, so Horiti sobivali in se vzajemno poro\xc4\x8dali s \xc4\x8dlani dru\xc5\xbeine Abrahamovega vnuka in Izakovega sina Ezava. Nazadnje so pri\xc5\xa1li pod oblast Ezavovih potomcev, vladarjev Edomskega kraljestva.'